CELEX: 62014CN0469
Language: fi
Date: 2014-10-14 00:00:00
Title: Asia C-469/14: Ennakkoratkaisupyyntö, jonka Finanzgericht Hamburg (Saksa) on esittänyt 14.10.2014 – Masterrind GmbH v. Hauptzollamt Hamburg-Jonas

19.1.2015   
            
            
               FI
            
            
               Euroopan unionin virallinen lehti
            
            
               C 16/16
            
         
      Ennakkoratkaisupyyntö, jonka Finanzgericht Hamburg (Saksa) on esittänyt 14.10.2014 – Masterrind GmbH v. Hauptzollamt Hamburg-Jonas
      (Asia C-469/14)
      (2015/C 016/26)
      Oikeudenkäyntikieli: saksa
      
         Ennakkoratkaisua pyytänyt tuomioistuin
      
      Finanzgericht Hamburg
      
         Pääasian asianosaiset
      
      
         Kantaja: Masterrind GmbH
      
         Vastaaja: Hauptzollamt Hamburg-Jonas
      
         Ennakkoratkaisukysymykset
      
      
                  1)
               
               
                  Onko eläinten suojelusta kuljetuksen ja siihen liittyvien toimenpiteiden aikana sekä direktiivien 64/432/ETY ja 93/119/EY ja asetuksen (EY) N:o 1255/97 muuttamisesta 22.12.2004 annetun neuvoston asetuksen (EY) N:o 1/2005 (1) liitteessä I olevan V luvun 1.4 kohdan säännöstä, jonka mukaan eläinten on saatava levätä riittävästi, vähintään tunnin ajan 14 tunnin matkan jälkeen, erityisesti juottamista ja tarvittaessa ruokkimista varten, ennen kuin kuljetusta voidaan jatkaa edelleen 14 tunnin ajan, tulkittava siten, että kuljetusjaksot voidaan keskeyttää myös yhdellä lepotauolla, joka kestää pidempään kuin yhden tunnin, tai useilla lepotauoilla, joista yksi kestää vähintään tunnin?
               
            
                  2)
               
               
                  Onko yksittäisen jäsenvaltion maksajavirasto sidottu yksityiskohtaisten sääntöjen säätämisestä neuvoston asetuksen (EY) N:o 1234/2007 nojalla elävien nautaeläinten hyvinvointia kuljetuksen aikana koskevien, vientitukia myönnettäessä noudatettavien vaatimusten osalta 16.9.2010 annetun komission asetuksen (EU) N:o 817/2010 (2) 2 artiklan 3 kohdassa tarkoitettuun poistumispaikan virkaeläinlääkärin mainintaan sillä seurauksella, että vain viranomaiset, joiden vastuulle rajaeläinlääkärin menettely on luettava, voivat tutkia maininnan antamisen epäämisen lainmukaisuuden, vai onko virkaeläinlääkärin lisäämä maininta pelkkä viranomaisen menettelytoimi, joka voidaan riitauttaa vain samanaikaisesti niiden oikeussuojakeinojen kanssa, jotka ovat sallittuja maksajaviraston asiaratkaisun riitauttamiseksi?
               
            
         (1)  EYVL L 3, s. 1.
      
         (2)  EYVL L 245, s. 16.